כנסיית פורפיריוס הקדוש

כנסיית פורפיריוס הקדוש או הכנסייה של פורפיריוס הקדוש (ביוונית: Εκκλησία του Αγίου Πορφυρίου; בערבית: كنيسة القديس برفيريوس) היא כנסייה נוצרית יוונית-אורתודוקסית המתוארכת למאה ה-5 לספירה, בשכונת זייתון בעיר עזה. הכנסייה הפעילה העתיקה ביותר בעיר, שהייתה שייכת לפטריארכיה היוונית-אורתודוקסית של ירושלים.

== רקע ==
כנסיית פורפיריוס הקדוש היא הכנסייה הפעילה העתיקה ביותר בעזה. הכנסייה ממוקמת ברובע זייתון, בעיר העתיקה של עזה ונקראת על שמו של הבישוף של עזה מהמאה ה-5, , שמצבת קברו נמצאת בפינה הצפון-מזרחית של הכנסייה.<ref name="Dumper">Dumper, 2007, p.156.</ref>

== היסטוריה ==
במקום נבנתה כנסייה כבר בשנת 425 לספירה<ref>Cohen and Lewis, 1978, p. 119</ref> אך הכנסייה הנוכחית נבנתה על ידי הצלבנים בשנות ה-1150 או ה-1160; הם הקדישו אותו לקדוש פורפיריוס. רישומים מהמאה ה-15 מעידים כי הכנסייה הייתה גם מוקדשת למרים הבתולה, אימו של ישו.<ref name="Pringle">Pringle, 1993, p. [https://books.google.com/books?id=BgQ6AAAAIAAJ&pg=PA216 216]</ref> בשנת 1856 היא שופצה. למרות שיש בכנסייה כמה כרכובים ובסיסים המתוארכים לתקופה הצלבנית, חלק ניכר מהחלקים האחרים הם תוספות מאוחרות יותר.<ref name="STF-J">[http://www.christusrex.net/www1/ofm/mad/discussion/123discuss.html Gaza – (Gaza, al -'Azzah)] Studium Biblicum Franciscanum – Jerusalem. 2000-12-19.</ref>

=== לחימה ברצועת עזה ===
בשנת 2014, במהלך מבצע צוק איתן, כ-2,000 פלסטינים מוסלמים השתמשו במקום כמחסה ושהו במסדרונות ובחדרי הכנסייה ובבניינים סמוכים, שם גם ניתנו להן ארוחות וטיפול רפואי.<ref></ref> <ref></ref>

בימים הראשונים של מלחמת חרבות ברזל, הכנסייה שימשה מחסה לתושבי עזה שברחו מבתיהם.<ref></ref> שני אולמות ובניין נוסף נפגעו על ידי צה"ל בתקיפה אווירית ב-20 באוקטובר 2023.<ref></ref> לפחות 16 איש נהרגו בתקיפה.<ref></ref> הכנסייה היוונית אורתודכסית כינתה את הפגיעה במבנה פשע מלחמה.<ref></ref>

== ארכיטקטורה ==
לכנסיית פורפיריוס הקדוש יש צורה מלבנית, ובקצה גג בצורת חצי כיפה. בכנסייה נמצא ריצוף של כ-1.8 מטרים מתחת לפני הקרקע בחלק הדרומי, וכ-3 מטרים מתחת לפני הקרקע בקצה הצפוני, מה שמצביע על כך שהבניין הנוכחי נבנה על גבי מבנה קדום יותר. הכנסייה מורכבת ממעבר אחד עיקרי ובו שני מפרצים עם קמרון מפשעות, עם אפסיס בצורת חצי עיגול. בפנים אורך המבנה 22.9 מטר ורוחבו 8.9 מטרים (כולל האפסיס). למבנה הכנסייה יש קווי דמיון אדריכליים המאפיינים את המסגד הגדול בעזה<ref name="Pringle" />.

לכנסייה יש שלוש כניסות: בכניסה המערבית יש פורטיקו עם שלושה עמודי שיש בעלי שתי קשתות מחודדות.<ref name="MET">[http://www.mideasttravelling.net/palestine/gaza/gaza_culture.htm Travel in Gaza] MidEastTravelling.</ref> הבסיסים שלהם מהתקופה הצלבנית.<ref>Meyer, 1907, p.[https://archive.org/stream/historyofcityofg00meyeuoft#page/111/mode/1up 111]</ref> ניתן להיכנס לכנסייה גם מהחזית שלה או מדלת צדדית הנפתחת לגלריה מודרנית המצוידת במדרגות לירידה למפלס המדרכה. הקירות של הכנסייה נתמכים על ידי עמודי שיש וגרניט אופקיים ופילסטרים.

מתחם הכנסייה, כולל קפלה, שבעה מבנים וחצר.<ref></ref>

==קישורים חיצוניים==

* [https://www.google.com/maps/@31.5038786,34.4622111,3a,75y,102.46h,96.95t/data=!3m8!1e1!3m6!1sAF1QipN4o7nl51FJaQ1dGNfXIaUi_tv8-XUNIHXsrYKR!2e10!3e11!6shttps:%2F%2Flh5.googleusercontent.com%2Fp%2FAF1QipN4o7nl51FJaQ1dGNfXIaUi_tv8-XUNIHXsrYKR%3Dw203-h100-k-no-pi-0-ya171.45511-ro-0-fo100!7i8704!8i4352?hl=iw&entry=ttu צילום פנים הכנסייה], בגוגל תצוגת רחוב
* Elliott D. Woods, [https://www.vqronline.org/web-exclusive/easter-gaza Easter in Gaza]

== הערות שוליים ==

קטגוריה:אסיה: כנסיות
קטגוריה:התקופה הביזנטית בארץ ישראל
קטגוריה:מבנים צלבניים
קטגוריה:זייתון
קטגוריה:רצועת עזה: מבני דת
קטגוריה:רצועת עזה: נצרות
קטגוריה:הרשות הפלסטינית: כנסיות ומנזרים
קטגוריה:עזה: מבנים